Všeobecne záväzné nariadenie 
mestskej časti Bratislava – Podunajské Biskupice
č. 2/2015 zo dňa 03. februára 2015, 
ktorým sa vydávajú trhové poriadky
pre trhoviská a príležitostné trhy 
na území mestskej časti Bratislava – Podunajské Biskupice.

Miestne zastupiteľstvo mestskej časti Bratislava – Podunajské Biskupice podľa § 6 ods. 1 zákona č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, zákona č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o podmienkach predaja“) a čl. 55 Štatútu hlavného mesta Slovenskej republiky Bratislavy v znení dodatkov sa uznieslo na tomto všeobecne záväznom nariadení:

§ 1
Úvodné ustanovenie

Týmto všeobecne záväzným nariadením (ďalej len „nariadenie“) sa vydávajú Trhové poriadky pre trhoviská a príležitostné trhy na týchto trhových miestach v mestskej časti Bratislava – Podunajské Biskupice:

a) trhovisko: na Latorickej ulici,

b) príležitostné trhy:

1. v Dome kultúry VETVÁR, Biskupická ul.č. 15
2. na Bieloruskej ulici od Hradskej ulice,
3. na Uzbeckej ulici pri pošte, 
4. na Biskupickej ulici pri Dome kultúry VETVÁR,
5. na Trojičnom námestí,

§ 2
Trhový poriadok

(1)	Trhové poriadky pre trhovisko a miesta príležitostných trhov uvedené v § 1 tvoria prílohy tohto nariadenia a sú jeho neoddeliteľnou súčasťou.
(2)	 Správca trhoviska a príležitostného trhu je povinný príslušný trhový poriadok zverejniť na viditeľnom mieste, zabezpečiť dodržiavanie trhového poriadku a ostatných podmienok pri predaji výrobkov a poskytovaní služieb na trhovisku a príležitostnom trhu.

02)

§ 3
Zrušovacie ustanovenie

Schválením tohto Všeobecne záväzného nariadenia sa ruší „Trhový poriadok ktorým sa určujú podmienky predaja výrobkov a poskytovania služieb na trhoviskách Bieloruská, Latorická, Dudvážska ulica a Trojičné námestie“ schválené Miestnym zastupiteľstvom mestskej časti Bratislava – Podunajské Biskupice dňa 09.07.1998. 

									PhDr. Alžbeta Ožvaldová
									starostka mestskej časti

Toto VZN bolo zverejnené na úradnej tabuli a na web stránke mestskej časti od 16. januára 2015 do 20. februára 2015.

Príloha č. 1 k Všeobecne záväznému nariadeniu mestskej časti Bratislava – Podunajské Biskupice č. 2/2015 zo dňa 03. februára 2015, ktorým sa vydávajú trhové poriadky pre trhoviská a príležitostné trhy na území mestskej časti Bratislava – Podunajské Biskupice.

Trhový poriadok
pre trhovisko na Latorickej ul., Bratislava – Podunajské Biskupice.

Čl. I
Všeobecné ustanovenia

(1)	 Trhový poriadok platí pre priestranstvo trvalo vyhradené na sústredený predaj výrobkov a poskytovanie služieb na Latorickej ulici, Bratislava – Podunajské Biskupice (ďalej len „trhovisko“).
(2)	 Správcom trhoviska je Mestská časť Bratislava – Podunajské Biskupice.

Čl. II
Druh predávaných výrobkov a poskytovaných služieb

(1)	 Na trhovisku je povolené predávať potravinový tovar:
a)	 ovocie, zeleninu, orechy a jadierka,
b)	 kvasenú kapustu a inú kvasenú zeleninu; pri vlastnej výrobe sa predávajúci preukáže dokladom potravinového dozoru,
c)	 sušené ovocie, mandle, pukance, spracované a balené oprávnenými výrobcami,
d)	 huby čerstvé jedlé a spracovateľsky balené sušené huby, ktoré boli spracované v prevádzkarni (predajca čerstvých húb musí byť držiteľom osvedčenia o odbornej spôsobilosti1),
e)	 slepačie vajcia po vydaní súhlasného stanoviska príslušného orgánu úradnej kontroly potravín2,
f)	 chlieb, pečivo a iné pekárenské výrobky po vydaní súhlasného stanoviska príslušného orgánu úradnej kontroly potravín,
g)	 balený potravinársky tovar v spotrebiteľskom obale po vydaní súhlasného stanoviska príslušného orgánu úradnej kontroly potravín,
h)	 mäso a mäsové výrobky po vydaní súhlasného stanoviska príslušného orgánu úradnej kontroly potravín,
i)	 mlieko a mliečne výrobky po vydaní súhlasného stanoviska príslušného orgánu úradnej kontroly potravín,
j)	 cukrárenské výrobky po vydaní súhlasného stanoviska príslušného orgánu úradnej kontroly potravín,
k)	 včelie produkty, pričom predávajúci musí mať doklad veterinárnej správy z miesta pôvodu potraviny,

1 
§ 15 ods. 3 písm. c) zákona č. 355/2007 Z.z., Vyhláška Ministerstva zdravotníctva SR č. 520/2007 Z.z., ktorou sa upravuje rozsah požadovaných vedomostí pre skúšky odbornej spôsobilosti
2
§ 21 zákona Národnej rady Slovenskej republiky č. 152/1995 Z.z. o potravinách

02)

l)	 lesné plodiny a suché plodiny3,
m)	 ovocné šťavy, domáce sirupy, mušty, domáce zaváraniny a bioprodukty,
n)	 medovníky a trdelníky,
o)	 živé sladkovodné trhové ryby,
p)	 byliny a koreniny čerstvé a sušené.

(2)	 Na trhovisku je povolené predávať ostatný tovar:
a)	 kvetiny, sadenice a semená,
b)	 vianočné stromčeky, ozdobné vence, sviece a kahance,
c)	 remeselné a umelecké výrobky,
d)	 ručne vyrábané hračky, ozdoby a dekorácie,
e)	 textilné a odevné výrobky,
f)	 obuv,
g)	 knihy, denná a periodická tlač,
h)	 žreby,
i)	 výrobky zo skla, porcelán a keramika,
j)	 spotrebný tovar.

(3)	 Na trhovisku možno poskytovať služby:
a)	 pohostinské a reštauračné služby, rýchle občerstvenie,
b)	 brúsenie nožov, nožníc a nástrojov,
c)	 oprava dáždnikov,
d)	 kľúčová služba,
e)	 oprava obuvi, tašiek a koženej galantérie,
f)	 čistenie obuvi,
g)	 čistenie peria.

(4)	 Tovar uvedený v ods. 1 písm., písm. e) až j) je možné predávať iba v stánku s trvalým stanovišťom4, resp. v pojazdných predajniach.

Čl. III
Zákazy pri predaji výrobkov a poskytovaní služieb na trhovisku

(1)	 Na trhových miestach mestskej časti sa zakazuje predávať:
a)	 zbrane a strelivo,
b)	 výbušniny a pyrotechnické výrobky,
c)	 tlač a iné veci, ktoré ohrozujú mravnosť,
d)	 tabak a tabakové výrobky a výrobky, ktoré sú určené na fajčenie a neobsahujú tabak,
e)	 liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostných trhoch,

3
§ 3 ods. 4 písm. b) zákona č. 178/1998 Z.z. o podmienkach predaja výrobkov a poskytovania služieb na trhových miestach
4
§ 2 ods. 1 písm. f) zákona č. 178/1998 Z.z.

03)

f)	 jedy, omamné a psychotropné látky,
g)	 lieky, 
h)	 automobily, motocykle, ich súčiastky a príslušenstvo,
i)	 chránené živočíchy, exempláre živočíchov, nebezpečné živočíchy a invázne druhy živočíchov,
j)   	živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,
      k)  	chránené rastliny, exempláre rastlín a invázne druhy rastlín,
      l) 	huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

(2)	 Ďalšie podmienky zákazu na trhovisku:
a)	 manipulovať so stolmi a ďalšími predajnými miestami bez vedomia trhových správcov,
b)	 realizovať predaj mimo vyhradeného trhoviska a zjednaného trhového miesta,
c)	 predávať tovar mimo tovaru uvedeného v čl. II,
d)	 vchádzať na plochu trhoviska s vozidlom o celkovej hmotnosti vyššej ako 3 500 kg, vchádzať (zásobovať) motorovým vozidlom medzi predajnými stolmi v predajnom čase.

(3)	 Mestská časť môže zrušiť povolenie na predaj výrobkov a poskytovanie služieb na trhovom mieste, ak predávajúci opakovane alebo hrubo porušuje zákonom alebo osobitnými predpismi určené podmienky.

Čl.  IV
Osoby oprávnené predávať výrobky a poskytovať služby na trhovisku

Na trhovisku môžu na základe povolenia mestskej časti Bratislava – Podunajské Biskupice predávať výrobky:

(1)	 fyzické osoby a právnické osoby oprávnené na podnikanie podľa osobitných predpisov,
(2)	 fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny.

Čl. V
Práva a povinnosti správcu trhoviska

(1)	 Správca trhoviska je povinný zabezpečiť dodržiavanie trhového poriadku a ostatných podmienok pri predaji výrobkov a poskytovaní služieb.
(2)	 Správca trhoviska je oprávnený kontrolovať u predávajúceho:
a)	 oprávnenie na podnikanie v danej oblasti podľa osobitných predpisov a povolenie na predaj výrobkov a poskytovanie služieb na trhových miestach,
b)	 povolenie mestskej časti na predaj výrobkov na trhových miestach,
c)	 doklad o nadobudnutí tovaru,
d)	 používanie elektronickej registračnej pokladnice podľa osobitných predpisov,
e)	 udržiavanie poriadku, hygieny a čistoty počas predaja výrobkov a poskytovania služieb a po ich skončení,
f)	 formu a spôsob predaja výrobkov a poskytovaných služieb,

04)

g)	 dodržiavanie trhového poriadku,
h)	 pri predaji húb kontroluje osvedčenie o odbornej spôsobilosti predávajúceho.
(3)	 Správca trhoviska bezodkladne informuje orgány dozoru, ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný.
(4)	 Správca trhoviska vydáva povolenie na umiestnenie prenosného predajného zariadenia na trhovisku.
(5)	 Správca trhoviska vytvára podmienky na zabezpečenie dodržiavania trhového poriadku.
(6)	 Správca trhoviska je povinný zabezpečiť sociálne vybavenie pre trhovníkov.
(7)	 Správca trhoviska zabezpečuje udržiavanie čistoty a poriadku na trhovisku.
(8)	 Správca trhoviska je oprávnený vykázať každého porušovateľa trhového poriadku, ktorý nerešpektuje pokyny správcu trhoviska.
(9)	 Správca trhoviska vedie evidenciu o počte dní predaja predávajúcich s povolením na predaj tovaru 30 dní v roku.

Čl. VI
Splnenie podmienok oprávnených osôb k vydaniu povolenia

(1)	 Žiadosť o vydanie povolenia na predaj výrobkov a poskytovanie služieb na trhových miestach pre právnické a fyzické osoby oprávnené na podnikanie a samostatne hospodáriaci roľníci tvorí príloha č.1 všeobecne záväzného nariadenia č. 4/2014 o podmienkach predaja výrobkov a poskytovania služieb na trhových miestach na území mestskej časti Bratislava – Podunajské Biskupice (ďalej len „nariadenie o podmienkach predaja“).
(2)	 Žiadosť o vydanie povolenia na predaj výrobkov na trhovom mieste pre fyzické osoby tvorí príloha č. 2 nariadenia o podmienkach predaja.
(3)	 Splnenie podmienok predaja sa preukazuje v súlade s § 3 ods. 3, ods. 4, ods. 5 a ods. 6 zákona o podmienkach predaja predložením:
a)	 kópie oprávnenia na podnikanie podľa osobitných predpisov, ak je žiadateľom osoba podľa § 6 písm. a) nariadenia; žiadateľ k žiadosti (príloha č. 1) predloží originál oprávnenia na podnikanie na nahliadnutie; fotokópiu strany označenej ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu,
b)	 čestného vyhlásenia žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti (preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť alebo je nájomcom takého pozemku alebo má obdobný právny vzťah k takému pozemku) alebo ide o lesné plodiny (preukáže, že je majiteľom lesa, resp. zmluvný vzťah (štátne lesy, urbariát...) a čestné vyhlásenie na účely oznámenia o vydaní povolenia na predaj výrobkov a poskytovanie služieb ak je žiadateľom osoba podľa § 6 písm. b) nariadenia.
c)	 Doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje. Čestné vyhlásenie žiadateľ podáva podľa prílohy č. 3 nariadenia o podmienkach predaja. Žiadateľ k žiadosti (príloha č. 2 nariadenia o podmienkach predaja) predloží hore uvedené doklady.

05)

Čl. VII
Povinnosti predávajúcich na trhovisku

(1)	 Predávajúci na trhovisku sú povinní:
a)	 dodržiavať trhový poriadok,
b)	 dodržiavať čistotu a poriadok svojho predajného miesta a po skončení predaja ho zanechať čisté a upratané,
c)	 dodržiavať pokyny správcu trhoviska,
d)	 zaplatiť správcovi trhoviska poplatok za užívanie predajného miesta,
e)	 podrobiť sa kontrole vykonávanej kontrolnými orgánmi a správcom trhoviska predložením týchto dokladov:
1.	 oprávnením na podnikanie5,
2.	 povolením Mestskej časti Bratislava – Podunajské Biskupice na predaj výrobkov a poskytovanie služieb,
3.	 preukazom totožnosti,
4.	 povolením orgánu potravinového dozoru alebo veterinárnej správy,
5.	 o nadobudnutí tovaru,
f)	 opustiť v stanovenom čase (do jednej hodiny po zatvorení trhoviska) areál s motorovým vozidlom (výnimku povoľuje správca trhoviska),
g)	 označiť zreteľne svoje predajné miesto menom.

(2)	 Predávajúci zodpovedá za zreteľné označenie predávaných výrobkov a poskytovaných služieb cenou6.

(3)	 Predávajúci nevykonáva predaj na zemi – potraviny musia byť pri predaji umiestnené najmenej 70 cm nad zemou, okrem ovocia a zeleniny (v zmysle potravinového kódexu).
(4)	 Predávajúci je povinný vydať spotrebiteľovi doklad o kúpe tovaru alebo o poskytnutí služby.
(5)	 Predávajúci je povinný spotrebiteľa riadne informovať o rozsahu, podmienkach a spôsobe uplatnenia zodpovednosti za chyby výrobkov a služieb.

Čl. VIII
Spôsob určenia nájomného na trhovisku

Nájom za predajné miesto sa určuje dohodou a realizuje sa tromi spôsobmi:
a)	 uzatvorením nájomnej zmluvy,
b)	 denným poplatkom určeným Všeobecne záväzným nariadením o miestnych daniach,
c)	 predávajúci s povolením predaja na 30 dní v roku denným poplatkom  v prípade, že nie je uzatvorená nájomná zmluva.

Čl. IX
Kupujúci a návštevníci trhoviska

Kupujúci a návštevníci trhoviska:
a)	 sú povinní dodržiavať trhový poriadok,
b)	 sú povinní dodržiavať pokyny správcu trhoviska.

5
§ 30 ods. 6 zákona č. 455/1991 Zb. o živnostenskom podnikaní (Živnostenský zákon)
6
Zákon národnej rady Slovenskej republiky č. 18/1996 Z.z. o cenách v znení neskorších predpisov, § 14 a zákona č. 250/2007 Z.z. o ochrane spotrebiteľa
06)

Čl. X
Trhové dni a prevádzková doba

Správca trhoviska určuje trhové dni na pondelok – sobota, okrem štátnych sviatkov a predaja kvetín, ktoré môžu oprávnení predajcovia predávať v dňoch pracovného pokoja (nedeľa).

Prevádzková doba v zimnom období (od 1.10. do 31.5.):

pondelok až piatok:	6,30 hod. – 18,30 hod.
sobota:		6,30 hod. – 15,30 hod., kvety do 17,00 hod.
nedeľa:		6,30 hod. – 17,00 hod. – len kvety

Prevádzková doba v letnom období (od 1.6. do 30.9.):

pondelok až piatok:	6,00 hod. – 20,30 hod.
sobota:		6,00 hod. – 17,00 hod., kvety do 20,00 hod.
nedeľa:		6,00 hod. – 20,00 hod. – len kvety

Čl. XI
Orgány dozoru

Dozor nad dodržiavaním zákona NR SR č. 178/1998 Z.z. o podmienkach predaja výrobkov a poskytovania služieb a ukladania sankcií na trhových miestach vykonávajú:

a)	poverení zamestnanci Miestneho úradu mestskej časti Bratislava – Podunajské Biskupice;
b)	Mestská polícia hl.m. SR Bratislavy;
c)	orgány dozoru príslušné podľa osobitného predpisu.

Čl. XII
Spoločné ustanovenia

Správca trhoviska nezodpovedá za škody vzniknuté na trhovisku predávajúcim a kupujúcim a škody vzniknuté z obchodného vzťahu medzi predávajúcim a kupujúcim.

Čl. XIII
Účinnosť trhového poriadku

Tento trhový poriadok nadobúda účinnosť dňom 1. marca 2015.

									PhDr. Alžbeta Ožvaldová
									starostka mestskej časti

Príloha č. 2 k Všeobecne záväznému nariadeniu mestskej časti Bratislava – Podunajské Biskupice č.  2/2015 zo dňa 03. februára 2015, ktorým sa vydávajú trhové poriadky pre trhoviská a príležitostné trhy na území mestskej časti Bratislava – Podunajské Biskupice

Trhový poriadok pre príležitostný trh
v Dome kultúry VETVÁR, Biskupická ul.č. 15, Bratislava

Čl. I
Všeobecné ustanovenia

(1)	 Trhový poriadok platí pre vyhradený priestor objektu Domu kultúry VETVÁR, Biskupická ul. č. 15, Bratislava, (ďalej len „príležitostný trh“) a určuje:
a)	 druhy predávaných výrobkov a poskytovaných služieb,
b)	 práva a povinnosti správcu príležitostného trhu,
c)	 práva a povinnosti predávajúcich,
d)	 práva a povinnosti kupujúcich a ostatných návštevníkov trhoviska.

(2)	 Príležitostným trhom sa rozumie predaj výrobkov a poskytovanie služieb na priestranstve dočasne určenom na takýto predaj.

(3)	 Správcom príležitostného trhu je Mestská časť Bratislava – Podunajské Biskupice.

Čl.  II
Druhy predávaných výrobkov

(1)	 Na príležitostnom trhu je povolené predávať tieto výrobky a poskytovať tieto služby:
a)	 textilné výrobky, odevné výrobky a obuv,
b)	 domáce potreby, 
c)	 drobné umelecké a drobné remeselné výrobky,
d)	 knihy, audio a video nosiče,
e)	 sklo, porcelán a keramika,
f)	 papierenské výrobky, drogériový tovar a kozmetika,
g)	 športové potreby,
h)	 drobný tovar, ozdoby a dekorácie
i)	 ozdobné vence, sviece a kahance,
j)	 hračky,
k)	 výrobky spotrebnej elektroniky.

(2)	 Na príležitostnom trhu je zakázané predávať:
a)	 zbrane a strelivo,
b)	 výbušniny a pyrotechnické výrobky,
c)	 tlač a iné veci ohrozujúce mravnosť,
d)	 tabak a tabakové výrobky,
e)	 geneticky modifikované potraviny,
f)	 jedy, omamné a psychotropné látky,

02)

g)	 lieky,
h)	 automobily, motocykle, ich súčiastky a príslušenstvo,
i)	 chránené druhy živočíchov a nebezpečné živočíchy,
j)	 chránené rastliny,
k)	 živé zvieratá s výnimkou konzumných rýb,
l)	 čerstvé huby.

Čl. III
Osoby oprávnené predávať
výrobky na príležitostnom trhu

Na príležitostnom trhu môžu na základe povolenia mestskej časti Bratislava - Podunajské Biskupice (ďalej len „mestskej časti“) predávať výrobky fyzické osoby a právnické osoby oprávnené na podnikanie podľa osobitných predpisov.

Čl.  IV
Práva a povinnosti správcu príležitostného trhu

(1)	 Správca príležitostného trhu je povinný zabezpečiť dodržiavanie trhového poriadku a ostatných podmienok pri predaji výrobkov.
(2)	 Správca príležitostného trhu je oprávnený kontrolovať u predávajúceho:
a)	 oprávnenie na podnikanie v danej oblasti podľa osobitných predpisov a povolenie na predaj výrobkov a poskytovanie služieb na trhových miestach,
b)	 povolenie mestskej časti na predaj výrobkov na trhových miestach,
c)	 doklad o nadobudnutí tovaru,
d)	 používanie elektronickej registračnej pokladnice podľa osobitných predpisov,
e)	 udržiavanie poriadku, hygieny a čistoty počas predaja výrobkov  a poskytovania služieb a po ich skončení,
f)	 formu a spôsob predaja výrobkov a poskytovaných služieb,
g)	 dodržiavanie trhového poriadku.

(3)	 Správca príležitostného trhu vydáva povolenie na umiestnenie prenosného predajného zariadenia na príležitostnom trhu.
(4)	 Správca príležitostného trhu vytvára podmienky na zabezpečenie dodržiavania trhového poriadku.
(5)	 Správca príležitostného trhu:
a)	 je povinný zabezpečiť sociálne vybavenie pre trhovníkov,
b)	 zabezpečuje udržiavanie čistoty a poriadku na trhovisku.
(6)	 Správca príležitostného trhu je oprávnený vykázať každého porušovateľa trhového poriadku, ktorý nerešpektuje pokyny správcu príležitostného trhu.
(7)	 Správca príležitostného trhu je povinný zabezpečiť:
a)	 najneskôr 14 dní pred termínom konania príležitostného trhu oznámenie jeho konania mestskej časti, pričom uvedie najmä:
1.	 termín a čas konania príležitostného trhu,
2.	 predajcu na príležitostnom trhu,

03)

b)	 usporiadateľskú službu,
c)	 možnosť vyskúšania predávaných elektrických spotrebičov závislých na zdroji elektrickej energie 230 V.
(8)	 Správca príležitostného trhu môže podrobnosti o podmienkach predaja na príležitostnom trhu upraviť v osobitnej zmluve s predávajúcim.

Čl. V
Povinnosti a oprávnenia predávajúcich na príležitostnom trhu

(1)	 Predávajúci najneskôr 14 dní pred termínom konania príležitostného trhu požiada mestskú časť Bratislava – Podunajské Biskupice o povolenie predaja na príležitostnom trhu, kde doloží najmä:
a)	 doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,
b)	 fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu.
(2)	 Predávajúci na príležitostnom trhu je povinný:
a)	 označiť svoje predajné zariadenie,
b)	 dodržiavať trhový poriadok trhoviska,
c)	 používať elektronickú registračnú pokladnicu,
d)	 zreteľne označiť predávané výrobky cenou,
e)	 udržiavať miesto predaja v čistote, po skončení predaja zanechať predajné miesto čisté a upratané. 
(3)	 Predávajúci je povinný predložiť správcovi príležitostného trhu a orgánu dozoru:
a)	 doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,
b)	 povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu,
c)	 doklad o nadobudnutí tovaru.

Čl. VI
Spôsob určenia nájomného za prenajatú plochu

Nájomné za prenajatú plochu sa stanoví v zmluve s predajcom. 

04)

Čl. VII
Kupujúci a ostatní návštevníci trhoviska

Kupujúci a ostatní návštevníci príležitostného trhu sú povinní:

a)	 dodržiavať trhový poriadok,
b)	 dodržiavať pokyny správcu príležitostného trhu.

Čl. VIII
Druh, obdobie trvania, trhové dni a prevádzková doba
príležitostných trhov

(1)	 Príležitostný trh sa uskutočňuje vo vyhradenom priestore objektu Domu kultúry VETVÁR, Biskupická ul. č. 15, Bratislava.
(2)	 Trhovými dňami sú všetky dni v roku okrem dní štátnych sviatkov a dní pracovného pokoja v kalendárnom roku, pričom:
a) prevádzkový čas je stanovený na čas od 08.00 h do 18.30 h
            b) predajný čas je stanovený na čas od 10.00 h do 18.00 h.

Čl. IX
Orgány dozoru a kontrolná činnosť

(1)	 Dozor a kontrolnú činnosť nad dodržiavaním podmienok predaja výrobkov a poskytovaním služieb na trhových miestach mestskej časti podľa toho nariadenia vykonávajú orgány dozoru príslušné podľa osobitného predpisu.
(2)	 Na úrovni mestskej časti dozor a kontrolu vykonávajú:
a)	 poverení pracovníci miestneho úradu mestskej časti,
b)	 Mestská polícia hlavného mesta Slovenskej republiky Bratislavy

Čl. X
Spoločné ustanovenia

Správca príležitostného trhu nezodpovedá za škody vzniknuté na trhovisku predávajúcim a kupujúcim a škody vzniknuté z obchodného vzťahu medzi predávajúcim a kupujúcim.

Čl. XI
Účinnosť trhového poriadku

Tento trhový poriadok nadobúda účinnosť dňa 1. marca 2015.

									PhDr. Alžbeta Ožvaldová
									starostka mestskej časti

Príloha č. 3 k Všeobecne záväznému nariadeniu mestskej časti Bratislava Podunajské Biskupice č. 2//2015 zo dňa 03. februára 2015, ktorým sa vydávajú trhové poriadky pre trhoviská a príležitostné trhy na území mestskej časti Bratislava – Podunajské Biskupice.

Trhový poriadok pre príležitostné trhy: 

1.	na Bieloruskej ulici od Hradskej ulice
2.	na Uzbeckej ulici pri pošte
3.	na Biskupickej ul. pri Dome kultúry Vetvár
4.	na Trojičnom námestí

Čl. I
Všeobecné ustanovenia

(1)	 Trhový poriadok platí pre priestranstvá určené na príležitostné trhy:
a)	na Bieloruskej ulici od Hradskej ulice
b)	na Uzbeckej ulici pri pošte
c)	na Biskupickej ul. pri Dome kultúry Vetvár
d)	na Trojičnom námestí
(ďalej len „príležitostný trh“) a určuje:
a)	 druhy predávaných výrobkov a poskytovaných služieb,
b)	 práva a povinnosti správcu príležitostného trhu,
c)	 práva a povinnosti predávajúcich,
d)	 práva a povinnosti kupujúcich a ostatných návštevníkov trhoviska.

(2)	 Príležitostným trhom sa rozumie predaj výrobkov a poskytovanie služieb na priestranstve dočasne určenom na takýto predaj.

(3)	 Správcom príležitostného trhu je Mestská časť Bratislava – Podunajské Biskupice.

Čl.  II
Druhy predávaných výrobkov

(1)	 Na príležitostnom trhu je povolené predávať tieto výrobky a poskytovať tieto služby:

a)	 potraviny:
1.	 sušené ovocie, orechy, mandle, pukance, jadierka spracované a balené oprávnenými výrobcami,
2.	 jedlá a nápoje určené na priamu konzumáciu na mieste,
3.	 spracovateľsky balené sušené huby, ktoré boli spracované v prevádzkarni, 
4.	 medovníky, trdelníky a cukrovinky,
5.	 včelie produkty; pri vlastnej výrobe sa predávajúci preukáže dokladom veterinárnej správy z miesta pôvodu potraviny,
6.	 pečené gaštany, varená kukurica, cukrová vata
7.	 pekárenské a cukrárenské výrobky (podľa podmienok stanovených orgánom potravinového dozoru),

02)

8.	 mlieko a mliečne výrobky po vydaní súhlasného stanoviska príslušného orgánu úradnej kontroly potravín,
9.	 údenárske výrobky (klobásy, údené mäso jaternice) ( podľa podmienok stanovených orgánom štátnej veterinárnej správy),
10.	 hydinárske výrobky (podľa podmienok stanovených orgánom štátnej veterinárnej správy),
11.	 víno a medovina.

b)	 ostatný tovar :
1.	 drobné umelecké a drobné remeselné výrobky,
2.	 knihy, audio a video nosiče,
3.	 sklo, porcelán a keramika,
4.	 vianočné ozdoby, živé a sušené kvety
5.	 papierenské výrobky,
6.	 vianočné stromčeky.

(2)	 Na príležitostnom trhu je zakázané predávať:
a)	 zbrane a strelivo,
b)	 výbušniny a pyrotechnické výrobky,
c)	 tlač a iné veci ohrozujúce mravnosť,
d)	 tabak a tabakové výrobky,
e)	 geneticky modifikované potraviny,
f)	 jedy, omamné a psychotropné látky,
g)	 lieky,
h)	 automobily, motocykle, ich súčiastky a príslušenstvo,
i)	 chránené druhy živočíchov a nebezpečné živočíchy,
j)	 chránené rastliny,
k)	 živé zvieratá s výnimkou konzumných rýb,
l)	 čerstvé huby.

Čl. III
Osoby oprávnené predávať výrobky na príležitostnom trhu

Na príležitostnom trhu môžu na základe povolenia mestskej časti Bratislava -  Podunajské Biskupice predávať výrobky fyzické osoby a právnické osoby oprávnené na podnikanie podľa osobitných predpisov.

Čl. IV
Práva a povinnosti správcu príležitostného trhu

(1)	 Správca príležitostného trhu je povinný zabezpečiť dodržiavanie trhového poriadku 
a ostatných podmienok pri predaji výrobkov a poskytovaní služieb.
(2)	 Správca príležitostného trhu je oprávnený kontrolovať u predávajúceho:

03)

a)	 oprávnenie na podnikanie v danej oblasti podľa osobitných predpisov a povolenie na predaj výrobkov a poskytovanie služieb na trhových miestach,
b)	 povolenie mestskej časti na predaj výrobkov na trhových miestach,
c)	 doklad o nadobudnutí tovaru,
d)	 používanie elektronickej registračnej pokladnice podľa osobitných predpisov,
e)	 udržiavanie poriadku, hygieny a čistoty počas predaja výrobkov a poskytovania služieb a po ich skončení,
f)	 formu a spôsob predaja výrobkov a poskytovaných služieb,
g)	 dodržiavanie trhového poriadku.

(3)	 Správca príležitostného trhu vydáva povolenie na umiestnenie prenosného predajného zariadenia na príležitostnom trhu.

(4)	 Správca príležitostného trhu vytvára podmienky na zabezpečenie dodržiavania trhového poriadku.

(5)	 Správca príležitostného trhu:
a)	 je povinný zabezpečiť sociálne vybavenie pre trhovníkov,
b)	 zabezpečuje udržiavanie čistoty a poriadku na trhovisku.

(6)	 Správca príležitostného trhu je oprávnený vykázať každého porušovateľa trhového poriadku, ktorý nerešpektuje pokyny správcu príležitostného trhu.

Čl. V
Povinnosti a oprávnenia predávajúcich na príležitostnom trhu

(1)	 Predávajúci na príležitostnom trhu je povinný:
a)	 označiť svoje predajné zariadenie,
b)	 dodržiavať trhový poriadok trhoviska,
c)	 používať elektronickú registračnú pokladnicu,
d)	 zreteľne označiť predávané výrobky cenou,
e)	 vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia,
f)	 udržiavať miesto predaja v čistote, po skončení predaja zanechať predajné miesto čisté a upratané. 

(2)	 Predávajúci je povinný predložiť správcovi príležitostného trhu a orgánu dozoru:
a)	 doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti,
b)	 povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu,

04)

c)	 zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,
d)	 doklad o nadobudnutí tovaru, doklad sa nevyžaduje ak ide o predaj vlastných použitých výrobkov medzi fyzickými osobami v primeranom množstve.

(3)	 Predávajúci je oprávnený vo vyhradenom čase pred začiatkom času predaja a po jeho ukončení vojsť do priestoru trhoviska motorovým vozidlom za účelom dovozu a odvozu tovaru.

Čl. VI
Spôsob určenia nájomného za predajné zariadenia

Nájomné za predajné zariadenie alebo prenajatú plochu pre príležitostný trh určuje správca príležitostného trhu.

Čl. VII
Kupujúci a ostatní návštevníci príležitostného trhu

Kupujúci a ostatní návštevníci príležitostného trhu sú povinní:
a)	 dodržiavať trhový poriadok,
b)	 dodržiavať pokyny správcu príležitostného trhu.

Čl. VIII
Druh, obdobie trvania, trhové dni a prevádzková doba
príležitostného trhu

(1)	 Príležitostné trhy sa konajú ako:
a)	 Vianočný trh
b)	 Veľkonočný trh
c)	 Inak tematicky orientovaný príležitostný trh.

(2)	 Termín konania a prevádzkovej doby príležitostného trhu určí správca príležitostného trhu.

Čl. IX
Orgány dozoru a kontrolná činnosť

(1)	 Dozor a kontrolnú činnosť nad dodržiavaním podmienok predaja výrobkov a poskytovaním služieb na príležitostnom trhu vykonávajú orgány dozoru príslušné podľa osobitného predpisu.
(2)	 Na úrovni mestskej časti dozor a kontrolu vykonávajú:
a)	 poverení pracovníci miestneho úradu mestskej časti,
b)	 Mestská polícia hlavného mesta Slovenskej republiky Bratislavy.

05)

Čl. X
Spoločné ustanovenie

Správca príležitostného trhu nezodpovedá za škody vzniknuté na trhovisku predávajúcim a kupujúcim a škody vzniknuté z obchodného vzťahu medzi predávajúcim a kupujúcim.

Čl. XI
Účinnosť trhového poriadku

Tento trhový poriadok nadobúda účinnosť dňa 1. marca 2015.

								PhDr. Alžbeta Ožvaldová
								starostka mestskej časti